La Llei 6/1988, forestal de Catalunya, regula en el capítol II, relatiu a la prevenció de plagues i incendis forestals, i concretament en els articles 34, 35, 36, 37 i 38, les agrupacions de defensa forestal (ADF), i els atorga personalitat jurídica plena per facilitar la tasca important que, en col·laboració amb l'Administració local i els particulars, han de portar a terme aquestes agrupacions en matèria de prevenció, actuació immediata i suport a l'extinció dels incendis forestals.
D'acord amb la normativa esmentada i en el marc de la cooperació i col·laboració econòmica de l'Administració de la Generalitat amb les ADF de Catalunya, és d'interès establir i concedir una línia d'ajuts econòmics amb la finalitat de contribuir al manteniment del dispositiu operatiu de les ADF i potenciar les actuacions de prevenció, actuació immediata i suport a l'extinció dels incendis forestals, mitjançant el manteniment i la millora del material específic.
Conseqüentment, valorada la conveniència de donar suport a les ADF i les seves federacions mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General del Medi Natural i Biodiversitat, en ús de les atribucions que m'han estat conferides,
Aprovar les bases reguladores dels ajuts destinats al foment de les actuacions de les agrupacions de defensa forestal (ADF) i les seves federacions que es publiquen en l'annex 1 i per a les actuacions subvencionables que consten en l'annex 2 en relació amb l'apartat 3 de les bases reguladores.
2.1 Convocar els ajuts destinats al foment de les actuacions de les ADF i les seves federacions corresponents a l'any 2012, d'acord amb les bases reguladores aprovades en l'article 1 precedent.
2.2 El termini de presentació de sol·licituds serà d'1 mes, que computa des de l'endemà de la publicació de l'Ordre en el DOGC.
2.3 Els ajuts d'aquesta Ordre són càrrec de la partida pressupostària AG07D/482000100/5510 dels pressupostos del DAAM per a l'any 2012, dotada amb un import màxim de 800.000,00 euros, distribuïts de la manera següent: 750.000,00 euros per a costos fixos de manteniment de material, costos variables de manteniment de material i adquisició d'equips individuals i altre material fungible per a ADF i 50.000,00 euros per programes de formació i coordinació operativa per a federacions.
2.4 L'òrgan instructor dels expedients d'ajut és el Servei de Prevenció d'Incendis Forestals.
2.5 L'òrgan competent per emetre la resolució sobre les sol·licituds és la persona titular de la Direcció General del Medi Natural i Biodiversitat.
A aquests efectes es nomena una Comissió de valoració que serà l'òrgan col·legiat encarregat de valorar les sol·licituds d'ajuts, formada pel/per la cap del Servei de Prevenció d'Incendis Forestals, el/la cap de Secció de Prevenció d'Incendis Forestals i el/la cap de Secció d'Inspecció.
2.6 El termini màxim per emetre la resolució i notificar-la per escrit a la persona sol·licitant serà de 6 mesos, a comptar des de la data en què finalitza el termini de presentació de sol·licituds.
2.7 Contra la resolució del/de la director/a de la Direcció General del Medi Natural i Biodiversitat, que no posa fi a la via administrativa, es podrà interposar recurs d'alçada davant el/la conseller/a d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que es pugui interposar qualsevol altre que es consideri adient.
En cas de silenci administratiu el recurs d'alçada davant el/la conseller/a d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per emetre resolució i notificar-la tal com estableix l'apartat anterior.
2.8 Els ajuts concedits es faran públics al web http://www.gencat.cat/agricultura/ajuts, fent ús dels mitjans electrònics establerts.
Els ajuts que superin els 3.000,00 euros es publicaran a més en el Diari Oficial de la Generalitat de Catalunya.
Es deroga l'Ordre AAM/69/2011, de 26 d'abril, per la qual s'aproven les bases reguladores dels ajuts per al foment de les actuacions de les agrupacions de defensa forestal i les seves federacions, i es convoquen els corresponents al 2011 (DOGC núm. 5873, de 6.5.2011).
No obstant això, els expedients tramitats a l'empara de l'esmentada Ordre AAM/69/2011 es regiran per aquelles bases reguladores.
L'objecte dels ajuts que estableix l'Ordre és el foment de les actuacions de les agrupacions de defensa forestal (ADF) i les seves federacions.
Poden ser beneficiàries d'aquests ajuts les ADF i les seves federacions que compleixin els requisits següents:
a) Les ADF han d'estar legalment constituïdes i inscrites al Registre d'ADF de la Direcció General del Medi Natural i Biodiversitat del Departament d'Agricultura, Ramaderia, Pesca, Alimentació i Medi Natural, i tenir la junta directiva actualitzada a l'esmentat Registre.
b) Les federacions han d'estar legalment constituïdes i inscrites al Registre d'Entitats Jurídiques.
c) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions, ni les que impedeixen tenir la condició de persona beneficiària en el Decret legislatiu 3/2002, de 24 de desembre, per la qual s'aprova el Text refós de la Llei de finances públiques de Catalunya.
3.1 Es podran subvencionar les actuacions següents:
a) Els costos fixos de manteniment de material detallats en l'apartat A de l'annex 2.
b) Els costos variables de manteniment de material detallats en l'apartat B de l'annex 2.
c) L'adquisició d'equips individuals i altre material fungible detallats en l'apartat C de l'annex 2.
a) Programes de formació, que són les actuacions detallades al punt D.a) de l'annex 2.
b) Programes de coordinació, que són les actuacions detallades al punt D.b) de l'annex 2.
3.2 Les despeses subvencionables han de complir les condicions següents:
a) Costos fixos: assegurança obligatòria de circulació, revisió ITV, impost de matriculació i impostos de circulació.
Per ser subvencionables aquests costos, els vehicles propis de les ADF han de complir les condicions següents:
Estar pintats de color groc (RAL 1023).
Estar retolats amb el nom de l'ADF.
Han de ser propietat de l'ADF (el permís de circulació està a nom de l'ADF).
L'ADF ha de ser titular o prenedora de l'assegurança.
Per tal de ser subvencionables, les reparacions de vehicles han de complir les mateixes condicions que figuren a l'apartat anterior.
c) L'equip personal i altre material fungible, per ser subvencionables, han de reunir les condicions següents:
L'equip personal a adquirir ha de ser l'especificat a l'annex 2.C d'aquesta Ordre i ha de ser utilitzat per a tasques pròpies de l'ADF i, únicament quan s'actuï com ADF.
L'equip personal no pot portar cap altre símbol o distintiu que no sigui el d'ADF.
Com a màxim, és podrà adquirir un extintor o inhibidor de foc per vehicle, cisterna o remolc propietat de l'ADF.
d) Tot el material que rebi alguna mena de subvenció regulada en aquestes bases ha de ser propietat de l'ADF, utilitzat únicament i exclusivament per a finalitats de l'ADF i únicament per membres de l'ADF que no rebin cap remuneració per la utilització d'aquest material.
3.3 Els períodes subvencionables són els següents:
a) Per costos fixes, són subvencionables les despeses efectuades entre el 16 d'octubre de 2011 i el 15 d'octubre de 2012.
b) Per costos variables i per programes de formació, són subvencionables les despeses efectuades entre l'1 de gener de 2012 i el 15 d'octubre de 2012.
c) Per a equips personals, programes de coordinació, són subvencionables les despeses efectuades entre la data de sol·licitud de l'ajut i el 15 d'octubre de 2012.
Es consideren actuacions no subvencionables i, per tant, s'exclouen d'aquest ajut, les actuacions següents:
Les reparacions de béns immobles, les de repetidors i les antenes de telecomunicacions.
Les assegurances que no siguin les pròpies de circulació de vehicles.
Les assegurances, ITV, impostos de circulació o reparacions de vehicles que no siguin propietat de l'ADF, malgrat tinguin alguna mena de cessió a l'ADF.
L'adquisició de combustibles, olis per a motors de dos temps, olis per a cadena de motoserra.
El canvi de les bombes, armaris i els dipòsits de les cisternes o remolcs.
Qualsevol altre equip personal, eina o complement no especificat a l'apartat C de l'annex 2.
5.1 L'ajut té el caràcter de subvenció directament aplicable a les despeses ocasionades per les actuacions detallades a l'apartat 3 d'aquestes bases reguladores, i podrà arribar al 100% de la despesa convenientment justificada, sense que es puguin superar els imports màxims següents:
Costos variables de manteniment de material: fins a un màxim de 1.600,00 euros per cada municipi integrant de l'ADF.
Adquisició d'equips individuals i material fungible: fins a 500,00 euros per municipi integrant de l'ADF.
A l'annex 2.F figuren els imports unitaris màxims subvencionables pel material a adquirir en aquest apartat.
Els imports màxims totals per federació són els de la taula següent, en funció del nombre de municipis agrupats en ADF que en formen part:
NM=nombre de municipis; IMS=import màxim de subvenció.
A efectes dels càlculs de l'import màxim, un municipi no podrà formar part de dos federacions, de manera que es considerarà que tots els municipis d'una ADF formaran part de la mateixa federació i aquesta serà la que agrupa el municipi on s'ubiqui la seu social de l'ADF.
Si el municipi on s'ubica la seu social forma part de dos federacions, es considerarà que forma part de la federació que manifesti l'ADF i, en cas de no manifestar cap preferència, s'atribuirà a la federació més antiga.
Pel programa de formació, cada federació podrà dedicar, com a màxim, un total de 1.000,00 euros de l'import total que li correspongui d'acord amb la taula del punt anterior.
5.2 La quantia màxima destinada a aquest ajut i l'aplicació pressupostària a la qual s'ha d'imputar són les que determina la convocatòria corresponent.
5.3 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució i prioritats que estableix l'apartat 6 d'aquestes bases reguladores.
—6 Criteris d'atribució i prioritats
6.1 En la concessió de les subvencions es tindran en compte els criteris d'atribució que es detallen a continuació:
a) Organització: es valorarà la gestió interna de l'ADF, amb aspectes tant fonamentals com són el coneixement dels recursos dels que disposen:
L'ADF porta un registre de les persones associades i un de les persones voluntàries de l'ADF: 4 punts.
Per valorar aquest punt cal que l'ADF presenti una còpia del registre que porti l'ADF, degudament actualitzat, on constin les dades següents: nom i cognoms de la persona associada o voluntària i DNI d'aquesta.
En la llista cal separar clarament les persones associades de les voluntàries i s'hi ha de detallar quina qualitat hi estan associades: propietari/a forestal, representant d'ajuntament, representant d'associació, etc.
La junta directiva té coneixement dels recursos de material de que disposa l'ADF: 2 punts.
b) Especialització: es valorarà l'experiència de l'entitat en actuacions relacionades amb les actuacions que li són pròpies, bé sigui en tasques de prevenció o d'actuació immediata en incendis forestals en els últims cinc anys.
ADF que han actuat en incendis dels termes municipals de la pròpia ADF: 2 punts.
ADF que han actuat en incendis de les ADF veïnes: 2 punts.
ADF que han fet treballs silvícoles de prevenció: 2 punts.
c) Material propi de l'ADF: es valorarà el material de què disposa l'ADF.
Únicament es valora el material propietat de l'ADF:
Cada camió (vehicle per a la conducció del qual és necessari el carnet C, C1): 2 punts.
Cada mitja canya, desbrossadora de tractor, remolc autònom d'extinció, grup autònom: 1 punt.
Cada 10 emissores o fracció: 1 punt.
Cada grup de 5 dels següents equips o fracció (motoserra, desbrossadora manual, motobomba, generador): 1 punt.
Per valorar els camions, vehicles 4x4, i els tractors s'ha d'adjuntar còpia del seu permís de circulació; en cas contrari, el vehicle que no tingui còpia d'aquest permís serà valorat amb 0 punts.
Per valorar la resta de material d'aquest apartat, han de constar la marca, el model i el número de sèrie o número de bastidor o de matricula, depenent del tipus de material.
El material que no compleixi aquest requisits serà valorat amb 0 punts.
Tota la documentació i la informació d'aquest apartat valoratiu s'ha de presentar complerta i actualitzada, i no s'admetran referències a llistes presentades abans per a aquesta valoració.
a) Incidència al territori: es valorarà el suport de les ADF:
Per cada municipi agrupat en ADF que formi part de la federació: 1 punt.
b) Experiència: és valorarà l'antiguitat de la federació:
Per cada any d'antiguitat de la federació: 1 punt.
c) Tasques realitzades de suport a les ADF: és valoraran les tasques de suport que ha realitzat la federació envers les ADF de la seva comarca des de l'any 2005 fins al 2011 de la següent manera:
Suport administratiu i assessorament a les ADF: 1 punt.
6.2 Els ajuts s'atorgaran segons les disponibilitats pressupostàries.
En el cas que l'import dels ajuts sol·licitats per les ADF excedeixi la dotació que assigna l'article 2.3, s'aplicaran els criteris de prioritat següents:
Adquisició d'equips individuals i altre material fungible: prioritat 3.
En el cas dels ajuts a les ADF, quan, en aplicació dels criteris anteriors, resulti que no hi ha crèdit suficient per atendre totes les sol·licituds, dins d'una prioritat s'atendran les sol·licituds a les que se'ls hagi atorgat la puntuació més alta d'acord amb els criteris que estableix l'apartat 6.1, fins esgotar la disponibilitat pressupostària.
En el cas dels ajuts a les federacions, quan l'import dels ajuts sol·licitats excedeixi la dotació assignada en la convocatòria corresponent, s'efectuarà una valoració d'acord amb l'apartat 6.1 d'aquestes bases i s'atendran les sol·licituds a les que se'ls hagi atorgat la puntuació més alta, fins esgotar la disponibilitat pressupostària.
—7 Concurrència amb altres ajuts
Els ajuts que regulen aquestes bases són incompatibles amb altres que per a la mateixa finalitat puguin concedir altres administracions públiques o ens públics o privats, nacionals o internacionals.
8.1 Les sol·licituds per acollir-se a aquests ajuts es formalitzaran en imprès normalitzat que es podrà descarregar des del web http://www.gencat.cat/agricultura/ajuts, o obtenir en qualsevol dependència del DAAM.
Aquestes sol·licituds s'adreçaran a la Direcció General del Medi Natural i Biodiversitat, es presentaran en les oficines comarcals del DAAM, preferentment, sense perjudici de fer ús de la resta de mitjans que estableixen la Llei 30/1992, de 26 de novembre, i la Llei 26/2010, de 3 d'agost, dins el termini que estableix la convocatòria.
L'òrgan competent per resoldre sobre la inadmissió és l'òrgan instructor a què es refereixi la convocatòria corresponent.
8.2 A les sol·licituds s'ha d'adjuntar la documentació que es relaciona a continuació.
No obstant això, no caldrà presentar la documentació que ja s'hagi presentat anteriorment en el DAAM i de la qual no hagin variat les dades i continuïn sent vigents.
En aquest cas, quan s'iniciï el procediment administratiu en una oficina del DAAM diferent d'aquella on es va presentar la documentació, caldrà indicar en l'imprès de sol·licitud en quin procediment, campanya o any i unitat del DAAM es va aportar la documentació requerida.
a) Verificació de les dades d'identitat de la persona sol·licitant i de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat al DAAM a obtenir aquesta informació, d'acord amb el que estableix l'apartat 8.4.
b) Només per a les federacions, acreditació de la representació per qualsevol mitjà vàlid en dret que en deixi constància, si és procedent.
c) En el cas de federacions, còpia de les escriptures i/o estatuts registrats de l'entitat sol·licitant, si escau.
Si aquesta documentació està disponible en el Registre d'Entitats Jurídiques, el DAAM ho verificarà d'ofici.
d) Memòria descriptiva on constin els objectius de cada actuació, el pressupost desglossat i els imports sol·licitats.
En aquesta memòria i pressupost quedaran clarament desglossades les actuacions que corresponen a cadascun dels tipus que preveu annex pels quals es demana subvenció, d'acord amb el model normalitzat disponible a l'adreça d'Internet indicada al punt 8.1 d'aquestes bases.
e) Certificat de l'acord de la junta directiva de l'ADF o federació d'ADF de sol·licitar l'ajut i acceptar els compromisos corresponents, d'acord amb el model normalitzat disponible a l'adreça d'Internet que indica el punt 8.1 d'aquestes bases.
f) Imprès de dades per a la valoració, d'acord amb el model normalitzat disponible a l'adreça d'Internet que indica l'apartat 8.1 d'aquestes bases reguladores.
g) Llista de persones sòcies de l'ADF i, si s'escau, llista de persones voluntàries de l'ADF.
h) Còpies dels permisos de circulació dels vehicles de l'ADF.
i) Quan l'import de la despesa subvencionable superi les quanties que estableix el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic, per al contracte menor, el beneficiari haurà de sol·licitar, com a mínim, tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagi de realitzar amb anterioritat a la subvenció.
8.3 L'imprès de sol·licitud inclourà declaracions responsables sobre els aspectes que es relacionen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud pertany a l'ADF o federació d'ADF beneficiària de l'ajut.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni en l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat.
d) Si l'IVA està suportat de forma definitiva per l'ADF o la federació i és consumidora final o no.
e) Que les actuacions sol·licitades compleixen les condicions que estableixen les bases reguladores per a ser subvencionables.
f) El compliment de la quota de reserva per a la integració social del personal discapacitat que estableix la legislació vigent, si escau.
g) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
h) Declaració conforme l'ADF o les ADF estan legalment constituïdes i inscrites en el Registre d'ADF de la Direcció General del Medi Natural i Biodiversitat del Departament d'Agricultura, Ramaderia, Pesca, Alimentació i Medi Natural, i tenen la junta directiva actualitzada a l'esmentat Registre.
i) Declaració conforme la federació d'ADF està legalment constituïda i inscrita al Registre d'Entitats Jurídiques.
j) Sobre la conformitat de les còpies que hagi aportat durant qualsevol fase del procediment amb l'original corresponent.
8.4 La presentació de la sol·licitud de l'ajut per part de la persona interessada comportarà l'autorització al DAAM perquè obtingui els certificats o verifiqui les dades necessàries per a la tramitació de l'ajut a emetre per altres administracions o entitats públiques.
Si la persona sol·licitant denega expressament l'autorització esmentada, mitjançant l'imprès de sol·licitud, caldrà que aporti el certificat o certificats corresponents.
9.2 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
9.3 Quan les sol·licituds qualificades d'auxiliables superin la disponibilitat pressupostària, la Comissió de valoració determinarà l'assignació dels fons, d'acord amb els criteris d'atribució i, si s'escau, prioritats, que estableix l'apartat 6 d'aquestes bases reguladores.
9.4 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per emetre resolució.
9.5 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb els que es finança l'ajut.
Així mateix, s'hi ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'administració tributària i la social i amb la Generalitat de Catalunya.
9.6 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o com a conseqüència d'una decisió de l'administració.
10.1 Les persones beneficiàries han de realitzar les actuacions objecte dels ajuts i justificar-les com a màxim el dia 15 d'octubre de 2012.
10.2 La documentació justificativa a presentar és la següent:
a) Compte justificatiu, d'acord amb el model normalitzat que es podrà obtenir en qualsevol dependència del DAAM o al web http://www.gencat.cat/agricultura/ajuts, signat pel/per la president/a de l'ADF o de la federació.
b) Memòria justificativa, d'acord amb el model normalitzat que es podrà obtenir en qualsevol dependència del DAAM o al web http://www.gencat.cat/agricultura/ajuts, signat pel/per la president/a de l'ADF o de la federació.
c) A més a més, les federacions han de presentar:
a) Una relació detallada, per curs, on constin els noms i cognoms dels assistents, el seu DNI i la seva signatura, així com el nom del professorat que imparteix el curs.
b) Un exemplar del dossier amb el contingut que s'ha impartit a cada curs.
Per al programa de coordinació operativa:
Un dossier on constin de forma detallada les actuacions realitzades durant el període subvencionat.
d) Original i còpia de les factures de les despeses o inversions imputades a la subvenció o documents de valor probatori equivalent en el tràfic jurídic mercantil o amb eficàcia administrativa, i documentació que n'acrediti el pagament.
10.3 Les factures i els justificants acreditatius del pagament, així com tota la documentació de l'expedient de justificació, han d'anar a nom de l'ADF o la federació d'ADF beneficiària de l'ajut.
10.4 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
A aquests efectes les persones beneficiàries han de facilitar tota la informació complementària que els sigui requerida pel DAAM.
10.5 El pagament de la subvenció es realitzarà amb una certificació prèvia del Servei de Prevenció d'Incendis Forestals segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
10.6 Les persones beneficiàries, per tal de rebre l'import de les subvencions, han d'estar al corrent de les obligacions amb l'administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats en el cas de l'autorització al DAAM a què es refereix l'apartat 8.4.
10.7 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
10.8 Per als ajuts a les ADF, prèvia sol·licitud, és podrà concedir una bestreta del 90% de l'import de l'ajut atorgat, i no s'exigeixen garanties.
Per al 10% restant de l'ajut concedit, el pagament s'efectuarà tal i com estableix l'apartat 10.5 d'aquestes bases reguladores.
10.9 L'IVA queda exclòs de la subvenció si l'ADF o federació d'ADF no és el destinatari final i se'l pot deduir.
10.10 Es procedirà al pagament de la subvenció amb un import proporcional a l'execució de les actuacions, sempre que s'hagi donat compliment a la finalitat de les concedides.
10.11 En les publicacions i cursos cal fer constar la col·laboració del Departament d'Agricultura, Ramaderia, Pesca, Alimentació i Medi Natural, amb la inclusió del logotip del Departament, d'acord amb el Programa d'identificació visual de la Generalitat de Catalunya.
Aquest programa es pot consultar a l'adreça d'Internet següent: http://www.gencat.cat/piv/.
—11 Invalidesa de la resolució de concessió i reintegrament de les quantitats percebudes indegudament
11.1 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
11.2 També és procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi que el reintegrament és procedent, en els casos que estableixen l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
11.3 El reintegrament de les quantitats percebudes indegudament es regeix per que estableix el Decret legislatiu 3/2002, de 24 de desembre, i pel que sigui aplicable de la Llei 38/2003, de 17 de novembre, general de subvencions, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sense perjudici de les especialitats que estableixi la normativa aplicable en matèria de subvencions.
Els òrgans competents del DAAM tenen la facultat de realitzar els controls que considerin necessaris per a comprovar les dades que justifiquen l'atorgament de l'ajut i d'inspeccionar les actuacions per comprovar que es compleixen la destinació dels ajuts, els requisits i compromisos que estableixen aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sense perjudici de les especialitats que puguin derivar de la normativa sectorial aplicable.
Assegurança obligatòria de circulació de vehicles propis de l'ADF.
ITV dels vehicles propis de l'ADF.
Matriculacions i impostos de circulació de vehicle propis de l'ADF.
Cànon de freqüències de telecomunicacions autoritzats pel DAAM abans de 2010.
Reposició de carregadors i bateries dels equips de transmissions propis de l'ADF.
Reposició de discos o pales de desbrossadores i de cadenes de motoserra (màxim dos per motoserra o desbrossadora i any).
C. Adquisició d'equips individuals i altre material fungible
Granotes de treball grogues o en què el groc sigui el color majoritari, de cotó (100%) o ignífugues, amb les lletres ADF serigrafiades a l'esquena.
Camisa o samarreta groga de cotó (100%) o ignífuga, amb les lletres ADF serigrafiades a l'esquena.
Gorra de cotó (100%), de color groc, amb escut ADF.
Guants, fins a un màxim de 10 parells/municipi.
Inhibidor de foc (d'un sol ús i no recarregable).
Despeses de viatges i manutenció, sempre que s'hagin inclòs en el pressupost del programa i estiguin degudament justificades.
Despeses de gestió i administració necessàries per a realitzar el programa, sense que puguin ultrapassar el 10% del cost del programa.
Despeses per costos de personal durant els mesos de maig a setembre.
Despeses de viatges i manutenció, sempre que s'hagin inclòs en el pressupost del programa i estiguin degudament justificats.
Despeses de gestió i administració necessàries per realitzar el programa, sense que puguin ultrapassar el 5% del cost del programa.
I realitzades en el decurs del temps que duri el programa.
Despeses de serveis de manteniment de sistemes de posicionament i seguretat dels vehicles d'ADF.
F. Imports màxims subvencionables unitaris